ମେ' ୧୧ରୁ ୧୫ ମଧ୍ୟରେ ପିକ୍ରେ ରହିବ କରୋନା, ୩୫ ଲକ୍ଷରେ ପହଁଚିବ ଆକ୍ଟିଭ୍ କେସ୍ ! - Prameya News7\nମେ' ୧୧ରୁ ୧୫ ମଧ୍ୟରେ ପିକ୍ରେ ରହିବ କରୋନା, ୩୫ ଲକ୍ଷରେ ପହଁଚିବ ଆକ୍ଟିଭ୍ କେସ୍ !\nନୂଆଦିଲ୍ଲୀ, ୨୨/୦୪ଃ କରୋନା ଭାଇରସର ଦ୍ୱିତୀୟ ଲହର ଦେଶରେ ଦ୍ରୁତ ଗତିରେ ବ୍ୟାପିବାରେ ଲାଗିଛି । ଏହା ପୂର୍ବାପେକ୍ଷା ଅଧିକ ମାରାତ୍ମକ ସାବ୍ୟସ୍ତ ହେଉଛି । ମେ ୧୧ରୁ ମେ ୧୫ ମଧ୍ୟରେ କରୋନା ପିକ୍ରେ ରହିବ । ମେ ୧୫ ବେଳକୁ ଦେଶରେ ସକ୍ରିୟ ଆକ୍ରାନ୍ତଙ୍କ ସଂଖ୍ୟା ୩୩ରୁ ୩୫ ଲକ୍ଷ ପହଁଚିଯିବ ବୋଲି ବୈଜ୍ଞାନିକମାନେ ଅନୁମାନ କରିଛନ୍ତି ।\nବୈଜ୍ଞାନିକଙ୍କ କହିବାନୁସାରେ, ଭାରତରେ କରୋନା ସଂକ୍ରମିତଙ୍କ ସଂଖ୍ୟା ଆହୁରି ବୃଦ୍ଧି ପାଇବ । ଗତବର୍ଷ ଯେପରି ଅନୁମାନ ଲଗାଯାଇଥିଲା ସେପରି ସ୍ଥିତି ହେଲେ ମେ ମଧ୍ୟ ଆଡକୁ ତିନି ଗୁଣା ଅଧିକ ଆକ୍ରାନ୍ତ ବାହାରିବେ । ଗତବର୍ଷ ସେପ୍ଟେମ୍ବର ୧୭ରେ କରୋନା ପିକ୍ରେ ରହିଥିଲା । କିନ୍ତୁ ଚଳିତ ବର୍ଷ ସ୍ଥିତି ଆହୁରି ସଙ୍ଗୀନ ହୋଇ ପଡିଛି ।\nଏବେକାର କରୋନା ସ୍ଥିତିକୁ ଦେଖିଲେ ଦିଲ୍ଲୀ, ହରିୟାଣା, ରାଜସ୍ଥାନ ଓ ତେଲେଙ୍ଗାନାରେ ଏପ୍ରିଲ ୨୫ରୁ ୩୦ ମଧ୍ୟରେ କରୋନା ପିକ୍ରେ ରହିବ । ୧ରୁ ୫ ମଧ୍ୟରୋ ଓଡିଶା, କର୍ଣ୍ଣାଟକ, ପଶ୍ଚିମବଙ୍ଗ, ମେ ୬ରୁ ୧୦ ମଧ୍ୟରେ ତାମିଲନାଡୁ, ଆନ୍ଧ୍ରପ୍ରଦେଶରେ କୋଭିଡ୍ ପିକ୍ରେ ପହଁଚିଯିବ । ମହାରାଷ୍ଟ୍ର ଓ ଛତିଶଗଡରେ କରୋନା ଏବେବି ପିକ୍ରେ ରହିଛି ।ବିହାରରେ ମଧ୍ୟ କରୋନା ଏପ୍ରିଲ ୨୫ ଆଖପାଖରେ ପିକ୍ରେ ରହିବ । ବୈଜ୍ଞାନିକମାନେ ଆହୁରି ମଧ୍ୟ ଅନୁମାନ କରିଛନ୍ତି ଯେ, କରୋନା ସଂକ୍ରମଣ ଦିନକୁ ଦିନ ବଢିବାରେ ଲାଗିଛି । ମେ ୧ରୁ ୫ ମଧ୍ୟରେ ଦୈନିକ ସାଢେ ୩ ଲକ୍ଷ କେସ୍ ଆସିପାରେ । ମେ ୧୧ରୁ ୧୫ ମଧ୍ୟରେ ଆକ୍ସିଭ୍ କେସ୍ ୩୩ରୁ ୩୫ ଲକ୍ଷରେ ପହଁଚିଯିବ ବୋଲି ଅନୁମାନ କରାଯାଉଛି।
